**Ministru kabineta rīkojuma projekta „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” un Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekti paredz nodrošināt valsts budžeta līdzfinansējumu biedrībai „Latvijas Volejbola federācija” ar 2020. gada CEV Eiropas čempionāta pludmales volejbolā organizēšanu saistīto izdevumu segšanai 349 533 *euro* apmērā. Attiecīgais finansējums tiek piešķirts no valsts budžeta programmas 02.00.00 „Līdzekļi neparedzētiem gadījumiem”, vienlaikus šādā pat apmērā uz minēto apakšprogrammu veicot arī apropriācijas pārdali, tai skaitā no Covid-19 izplatības dēļ neizmantotā nacionālās nozīmes starptautisku sporta pasākumu organizēšanai Latvijā 2020. gadā piešķirtā finansējuma 200 330 *euro* apmērā un Covid-19 izplatības ierobežošanai izsludinātās ārkārtējās situācijas laikā brīvpusdienu nodrošināšanai 1., 2., 3. un 4. klases izglītojamiem ietaupītajiem valsts budžeta līdzekļiem 149 203 *euro* apmērā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība piešķirt valsts budžeta līdzekļus biedrībai „Latvijas Volejbola federācija” (turpmāk – LVF), lai segtu izdevumus, kas saistīti ar 2020. gada CEV Eiropas čempionāta pludmales volejbolā (turpmāk – Čempionāts) organizēšanu. 2. Latvijas Nacionālās sporta padomes (turpmāk – LNSP) lēmums „Par 2020. gada CEV Eiropas čempionāta pludmales volejbolā organizēšanas Latvijā saskaņošanu”, kā arī LNSP 2020. gada 17. jūnija sēdes protokollēmums „Par sporta organizācijām 2020. gadā piešķirtā finansējuma izmantošanas kārtību un nosacījumiem, ņemot vērā Covid-19 infekcijas izplatības dēļ atceltos sporta pasākumus” (prot Nr.2 3.§, 3.2.6. apakšpunkts). 3. Nepieciešamība nodrošināt lietderīgu rīcību ar IZM pamatbudžeta apakšprogrammās ietaupītajiem valsts budžeta līdzekļiem. 4. Covid-19 infekcijas izplatības seku pārvarēšanas likuma 25. pants. 5. Likuma par budžetu un finanšu vadību 9. panta 13. daļas 1. punkts un 12. panta pirmā daļa. 6. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41., 43. un 55. punkts. 7. Ministru prezidenta 2020. gada 14. aprīļa rezolūcija Nr. 2020-1.1.1./38-38. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | LVF ir piešķirtas tiesības no 2020. gada 15. septembra līdz 2020. gada 20. septembrim Latvijā (Jūrmalā) organizēt Čempionātu, ko apliecina Eiropas Volejbola konfederācijas (*Confederation Europeenne de Volleyball* – CEV) 2020. gada 8. jūlija vēstule. LVF ir informējusi Izglītības un zinātnes ministriju (turpmāk – IZM), ka Čempionāta organizēšanas izmaksas ir vairāk kā 700 000 *euro*, kuras paredzēts segt no CEV līdzfinansējuma 200 000 *euro* apmērā, Jūrmalas pilsētas domes līdzfinansējuma 100 000 *euro* apmērā un LVF piesaistītā līdzfinansējuma 50 000 *euro* apmērā, kā rezultātā pieprasījums valsts budžetam ir 350 000 *euro*. LVF norāda, ka Čempionāta organizēšana bez valsts budžeta līdzfinansējuma 350 000 *euro* apmērā nav iespējama.  Saskaņā ar LVF sniegto informāciju Čempionāts, kas iekļauts Starptautiskās Volejbola federācijas (*Fédération Internationale de Volleyball* – FIVB) 2020. gada oficiālajā pludmales volejbola kalendārā un starptautiskajā turnīru sistēmā, plānots kā starptautiskās pludmales volejbola 2020. gada sezonas pirmais lielais pasākums pēc sezonas pārtraukuma, kas izveidojās saistībā arī Covid-19 pandēmiju. Čempionāts būs augstākā līmeņa pludmales volejbola turnīrs, kāds 2017. gadā jau tika organizēts Latvijā (Jūrmalā), turklāt Eiropas un pasaules līmeņa pludmales volejbola sacensības LVF Jūrmalā organizē kopš 2014. gada. Latvijā par Eiropas čempiona titulu cīnīsies reitinga 32 vadošie vīriešu un sieviešu Eiropas volejbolistu dueti (kopā 64 komandas). LVF norāda, ka šāda līmeņa turnīrā Latvijā būs iespēja redzēt visaugstākā līmeņa pasaules pludmales volejbola zvaigznes, kā arī visus labākos Latvijas pludmales volejbola sportistus, no kuriem divas komandas (Pļaviņš/Točs un Graudiņa/Kravčenoka) jau ir nodrošinājušas dalību Vasaras Olimpiskajās spēlēs Tokijā (Japāna), bet Samoilovam/Šmēdiņam ir reālas iespējas to paveikt tieši Latvijā plānotajā Čempionātā. LVF informē, ka Čempionāta norisei Jūrmalas pludmales centrā īpaši tiks izveidoti seši pludmales volejbola laukumi – četri laukumi spēlēm un divi – iesildošie laukumi, turklāt fināla spēles plānotas centrālajā stadionā, kas tiks izbūvēts sacensību vajadzībām un kurā būs vairāk nekā 3000 skatītāju vietu.  Izvērtējot LVF finanšu pieprasījumu, konstatējams, ka LVF pieprasītais valsts budžeta līdzfinansējums ir būtiski mazāks kā 2017. gadā, kad tāda pat līmeņa sporta sacensību līdzfinansēšanai no 2017. gada IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” LVF tika piešķirti 445 271 *euro*. Izvērtējot potenciālos valsts budžeta līdzekļu avotus, kurus varētu novirzīt Čempionāta organizēšanas izdevumu segšanai, konstatējams:  (1) Covid-19 pandēmijas rezultātā 2020. gadā Latvijā nenotiks trīs nacionālas nozīmes starptautiski sporta pasākumi, kuru līdzfinansēšanai no 2020. gada IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” tika paredzēti 200 330 *euro*, tai skaitā (a) 2022. gada Ziemas Olimpisko spēļu kvalifikācijas turnīrs hokejā, kura organizēšanai bija paredzēti 160 000 *euro*, (b) 2020. gada Eiropas čempionāts handbolā vīriešiem U-20 B divīzijā, kura organizēšanai bija paredzēti 25 330 *euro* un (c) 2020. gada Eiropas čempionāts petankā vienspēlēs, kura organizēšanai bija paredzēti 15 000 *euro*. LNSP 2020. gada 17. jūnija sēdē, izskatot jautājumu par sporta organizācijām 2020. gadā piešķirtā finansējuma izmantošanas kārtību un nosacījumiem, ņemot vērā Covid-19 infekcijas izplatības dēļ atceltos sporta pasākumus, attiecībā uz sporta pasākumiem, kuru organizēšanai bija plānots līdzfinansējums no 2020. gada IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā”, tika nolemts (prot Nr.2 3.§, 3.2.6. apakšpunkts), ka šajā apakšprogrammā ietaupītie līdzekļi apropriācijas kārtībā ir pārdalāmi uz valsts budžeta programmu 02.00.00 „Līdzekļi neparedzētiem gadījumiem”, no kuras ar Ministru kabineta lēmumu tālāk tie var tikt novirzīti citu nacionālas nozīmes starptautisku sporta pasākumu līdzfinansēšanai. Minētais atbilst arī Ministru prezidenta 2020. gada 14. aprīļa rezolūcijā Nr. 2020-1.1.1./38-38 noteiktam. Ievērojot minēto, kā arī, ņemot vērā Covid-19 infekcijas izplatības seku pārvarēšanas likuma 25. pantā noteikto (par finanšu ministra tiesībām veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi), veicama apropriācijas 200 330 *euro* apmērā pārdale no IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”, lai nodrošinātu šo līdzekļu tālāku novirzīšanu LVF Čempionāta organizēšanas izdevumu segšanai.  (2) Lai ierobežotu Covid-19 izplatību, ar Ministru kabineta 2020. gada 12. marta rīkojumu Nr. 103 „Par ārkārtējās situācijas izsludināšanu” līdz 2020. gada 9. jūnijam visā valsts teritorijā bija izsludināta ārkārtējā situācija. Attiecībā uz valsts budžeta dotācijas brīvpusdienu nodrošināšanai 1., 2., 3. un 4. klases izglītojamiem izlietojumu ārkārtējās situācijas turpinājumā (tai skaitā aprīlī un maijā) tika noteikts speciāls regulējums, tomēr marta mēnesī uzreiz pēc ārkārtējās situācijas izsludināšanas šāds regulējums vēl nebija noteikts, kā rezultātā par septiņām dienām marta mēnesī, kad mācību process klātienē nenotika, pašvaldībām no IZM budžeta apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” attiecīgi netika piešķirts valsts budžeta finansējums 375 137 *euro* apmērā. No minētā finansējuma ar Ministru kabineta 2020. gada 19. marta rīkojuma Nr. 117 „Par iekārtu iegādi un dāvinājuma pieņemšanu attālināta mācību procesa nodrošināšanai ārkārtējās situācijas laikā” 2.1. apakšpunktu 233 572 *euro* tika pārdalīti uz IZM budžeta apakšprogrammu 97.01.00 „Ministrijas centrālā aparāta darbības nodrošināšana”, lai nodrošinātu attālinātam mācību procesam nepieciešamo iekārtu pieejamību pašvaldību vispārējās pamata un vidējās izglītības iestāžu izglītojamiem, kas veido nepārdalīto līdzekļu atlikumu 141 565 *euro* apmērā + 7 638 *euro* ārkārtējās situācijas laikā nepiešķirtais finansējums Kultūras ministrijai = atlikums IZM budžeta apakšprogrammā 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem” kopā 149 203 *euro*. Informācija par minēto līdzekļu atlikumu, izpildot Ministru prezidenta 2020. gada 14. aprīļa rezolūciju  Nr. 2020-1.1.1./38-38, ar IZM 2020. gada 23. aprīļa vēstuli  Nr. 4-4.2e/20/1416 iesniegta arī Finanšu ministrijā.  Saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. IZM ieskatā Čempionāta organizēšanu var klasificēt gan kā neparedzētu gadījumu, gan kā valstiski īpaši nozīmīgu pasākumu. Par neparedzētu gadījumu tas būtu atzīstams, jo piedāvājums LVF organizēt Čempionātu tika izteikts, jo saistībā ar Covid-19 infekcijas izplatību Nīderlande atteicās no minēto sacensību rīkošanas. Savukārt par valstiski īpaši nozīmīgu pasākumu to var kvalificēt, jo Čempionāts ir visaugstākā līmeņa pludmales volejbola sacensības, kas plaši tiek translētas vairākos nozīmīgos Eiropas un pasaules sporta televīzijas kanālos un digitālajos medijos. Tāpat ir norādāms, ka LVF ir valstiski nozīmīga sporta organizācija, kura nodrošina tai kā atzītajai sporta federācijai Sporta likumā noteikto uzdevumu izpildi. Sporta politikas pamatnostādnēs 2014.–2020.gadam (apstiprinātas ar Ministru kabineta 2013. gada 18. decembra rīkojumu Nr. 666) ir atzīts, ka starptautisko sporta sacensību rīkošana Latvijā veicina ekonomikas attīstību (sacensību apmeklētāji no ārvalstīm kā tūristi, to uzturēšanās laikā Latvijā patērētās preces un pakalpojumi, u.tml.), kā arī veicina Latvijas atpazīstamību pasaulē (popularizē Latviju kā tūrisma galamērķi). Starptautiskā prakse liecina, ka liela mēroga sporta pasākumi veicina valsts starptautisko atpazīstamību, kā arī palīdz veidot konkurētspējīgu valsts identitāti.  Saskaņā ar Sporta likuma 9. panta trešās daļas 4. punktu un 17. pantu pasaules un Eiropas čempionātu finālsacensību organizēšana Latvijā saskaņojama ar LNSP. LVF 2020. gada 21. jūlijā saskaņā ar LNSP dokumentā „Kārtība, kādā Latvijas Nacionālā sporta padome izskata un saskaņo sporta federāciju pieteikumus par pasaules un Eiropas čempionātu finālsacensību organizēšanu Latvijā” (apstiprināta LNSP 2011. gada 28. aprīļa sēdē (prot. Nr. 2 4.§)) noteikto kārtību iesniedza IZM pieteikumu Čempionāta organizēšanas Latvijā (Jūrmalā) saskaņošanai. Ņemot vērā jautājuma steidzamību, kā arī, ievērojot minētās LNSP kārtības 10.3. apakšpunktu, 11., 12. un 13. punktu, neklātienes veidā tika pieņemts LNSP lēmums saskaņot Čempionāta organizēšanu Latvijā, kā arī aicināt Ministru kabinetu atbalstīt IZM priekšlikumus par Čempionāta organizēšanai nepieciešamā valsts budžeta līdzfinansējuma nodrošināšanu.  IZM ieskatā finansējuma piešķiršana Čempionāta organizēšanas izdevumu segšanai nav kvalificējama kā atbalsts saimnieciskās darbības veikšanai. Uzsverams, ka LVF nepārdod Čempionāta apraides tiesības, kā rezultātā LVF, organizējot Čempionāta posmu, neveic papildus saimniecisko darbību, savukārt plānotie Čempionāta biļešu ieņēmumi (30 000 *euro*) veido pavisam nelielu daļu (~ 4 procenti) no kopējiem Čempionāta ieņēmumiem, turklāt LVF peļņu no Čempionāta organizēšanas negūst (visi plānotie ieņēmumi tiek novirzīti Čempionāta organizēšanas izdevumu segšanai). Tāpat konstatējams, ka minētā atbalsta sniegšana nerada konkurences kropļojumu Eiropas Savienības līmenī, jo Čempionāta rīkošanas tiesības ir piešķīrusi neatkarīga trešā puse (CEV), turklāt citas valstis nevar organizēt šāda līmeņa sporta sacensības, jo Eiropas čempionāts katru gadu norisinās tikai vienā valstī. Papildus minētam uzsverams, ka Čempionāta organizēšana tiešā veidā ir saistīta ar valsts politikas īstenošanu sporta nozarē. Iepriekšminētā rezultātā secināms, ka finansējuma Čempionāta organizēšanai vienlaikus neatbilst visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.    Saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā. Ņemot vērā, ka jautājums ir saistīts ar veicamo apropriācijas pārdali no IZM pamatbudžeta apakšprogrammām uz budžeta programmu 02.00.00 „Līdzekļi neparedzētiem gadījumiem”, lai nodrošinātu nepieciešamo finansējumu, tad arī šajā gadījumā ir nepieciešama Saeimas Budžeta un finanšu (nodokļu) komisijas piekrišana.  Ievērojot minēto, IZM ir izstrādājusi:  (1) Ministru kabineta rīkojuma projektu „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem””, kas paredz (a) atbalstīt apropriācijas pārdali no IZM pamatbudžeta apakšprogrammām uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”  349 533 *euro* apmērā, tai skaitā 200 330 *euro* apmērā no IZM budžeta apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” un 149 203 *euro* apmērā no apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”; (b) uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei, kā arī (c) uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali;  (2) Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz (a) uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt IZM 349 533 *euro* pārskaitīšanai LVF, lai segtu izdevumus, kas saistīti ar Čempionāta organizēšanu; (b) uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei, kā arī (c) uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektus izstrādāja IZM. Rīkojuma projekta izstrādes procesā notikušas konsultācijas ar LVF un Finanšu ministriju, kā arī par Rīkojuma projektos minētajiem jautājumiem ir ticis pieņemts LNSP lēmums. |
| 4. | Cita informācija | Rīkojuma projekti tiešā veidā attiecas uz budžeta un finanšu politiku. Pastarpināti Rīkojuma projekti attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekti šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Finansējums 349 533 *euro* apmērā tiks pārdalīts no IZM pamatbudžeta apakšprogrammām (tai skaitā 200 330 *euro* apmērā no apakšprogrammas 09.16.00 „Dotācija nacionālās nozīmes starptautisku sporta pasākumu organizēšanai Latvijā” un 149 203 *euro* apmērā no apakšprogrammas 01.07.00 „Dotācija brīvpusdienu nodrošināšanai 1., 2., 3. un 4. klases izglītojamiem”, kā rezultātā šajās apakšprogrammās līdzekļi samazināsies) uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem” (kā rezultātā šajā apakšprogrammā līdzekļi palielināsies). Vienlaikus visi pārdalītie līdzekļi 349 533 *euro* no budžeta programmas 02.00.00 „Līdzekļi neparedzētiem gadījumiem” tiks piešķirti IZM pārskaitīšanai LVF, lai segtu izdevumus, kas saistīti ar Čempionāta organizēšanu, kā rezultātā Rīkojuma projektiem nav tieša ietekme uz budžeta ieņēmumiem vai izdevumiem.  Kopējais valsts līdzfinansējums Čempionāta organizēšanas izdevumu segšanai 349 533 *euro*, kas tiks piešķirts LVF sagatavotajā un paskaidrojošajos materiālos pievienotajā Čempionāta kopējā ieņēmumu un izdevumu tāmē norādītajām valsts (IZM) budžeta finansētajām pozīcijām[[1]](#footnote-1). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektiem nav ietekme uz amata vietu skaita izmaiņām. | | | | | | |
| 8. Cita informācija | Ar Ministru kabineta 2019. gada 5. novembra rīkojuma Nr. 548 „Par apropriācijas pārdali no Ekonomikas ministrijas, Tieslietu ministrijas un Vides aizsardzības un reģionālās attīstības ministrijas budžeta uz Izglītības un zinātnes ministrijas budžetu” 6.3. apakšpunktu 2020. gada FIBV pasaules kausa posma pludmales volejbolā naudas balvu fonda segšanai LVF tika piešķirti 137 640 *euro*, par ko 2019. gada 16. decembrī starp IZM un LVF tika noslēgts Sadarbības līgums Nr. 2-2e/19/711 (turpmāk – Sadarbības līgums). Lai gan saskaņā ar Sadarbības līguma 2.1.1. apakšpunktu LVF bija pienākums līdz 2019. gada 31. decembrim pārskaitīt piešķirtos valsts budžeta līdzekļus FIBV, LVF to noteiktā termiņā neizdarīja un minētie līdzekļi palika LVF kontā Valsts kasē, kur tie atrodas joprojām. Ņemot vērā LVF piešķirtās tiesības organizēt Čempionātu, kā arī Covid-19 pandēmijas rezultātā veiktās izmaiņas FIBV un CEV 2020. gada oficiālajā pludmales volejbola kalendārā un starptautiskajā turnīru sistēmā, 2020. gada FIBV pasaules kausa posms pludmales volejbolā Latvijā (Jūrmalā) nenotiks. Saskaņā ar Likuma par budžetu un finanšu vadību 5. panta trešo daļu valsts budžeta līdzekļus var piešķirt vai saņemt vienīgi ar gadskārtējā valsts budžeta likumā paredzētu apropriāciju, savukārt atbilstoši 9. panta ceturtajai daļai visas apropriācijas zaudē spēku saimnieciskā gada beigās, t.i. 31. decembrī. Saskaņā ar minētā likuma 27. pantu Valsts kase katru gadu 31. decembrī slēdz visus atbilstoši kārtējā saimnieciskā gada valsts budžeta likumam atvērtos valsts pamatbudžeta kontus. Likums „Par valsts budžetu 2019. gadam” ir zaudējis spēku 2019. gada 31. decembrī, līdz ar to 2019. gadā neizlietotais finansējums nevar tikt pārcelts uz 2020. gadu. Ievērojot minēto, IZM pirms līguma slēgšanas ar LVF par 349 533 *euro* piešķiršanu nodrošinās, ka LVF ar Sadarbības līgumu piešķirtos 137 640 *euro* atbilstoši līguma nosacījumiem atmaksā valsts budžetā. Ievērojot šo iemaksu valsts budžetā, faktiskā finansiālā ietekme būs pozitīva (+ 137 640 *euro*).  IZM, slēdzot līgumu ar LVF par valsts budžeta līdzekļu piešķiršanu, noteiks par pienākumu LVF noteiktā termiņā iesniegt IZM detalizētu apkopojumu par Čempionāta faktiskajiem ieņēmumiem un izdevumiem ar tam pievienotu zvērināta revidenta atzinumu. Ja kādā no izdevumu pozīcijām faktiskās izmaksas būs mazākas (piemēram, veicot publiskās iepirkuma procedūras, samazināsies konkrētai izdevumu pozīcijai nepieciešamais finansējuma apmērs), ietaupītie līdzekļi tiks novirzīti kādas citas no Čempionāta tāmē iekļautās izdevumu pozīcijas finansēšanai, par ko attiecīgi līgumā par valsts budžeta līdzekļu piešķiršanu noteiktā kārtībā attiecīgi tiks precizēta līgumam pievienotā tāme (kurā noteiktas no valsts budžeta atbalstāmās izdevumu pozīcijas).  Pēc Rīkojuma projektu pieņemšanas Ministru kabineta 2018. gada 17. jūlija noteikumos Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” noteiktā kārtībā IZM sagatavos un iesniegs Finanšu ministrijā pieprasījumu valsts budžeta līdzekļu 349 533 *euro* apmērā apropriācijas pārdalei, kā arī valsts budžeta līdzekļu 349 533 *euro* piešķiršanai no valsts budžeta programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekti šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekti šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekti šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīkojuma projektu izpildi nodrošinās IZM sadarbībā ar Finanšu ministriju. Par finansējuma piešķiršanu tiks slēgts līgums ar LVF. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekti šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. Ņemot vērā faktu, ka piešķiramais valsts atbalsts ir par 467 *euro* mazāks par pieprasījumu (tiks piešķirti 349 533 *euro*, bet LVF pieprasījums 350 000 *euro*), tāmes izdevumu pozīcijā Nr.24 „Stadions, aprīkojumu noma” norādītā finansējuma (10 457 *euro*) vietā piešķiramais atbalsts ir 9990 *euro*. [↑](#footnote-ref-1)